Kia Venga

Kia Venga on Kia Motorsin vuosina 2009–2019 valmistama pieni tila-automalli. Sen sisarmalli on hieman myöhemmin esitelty Hyundai ix20.

Vuoden 2010 Euro NCAP -kolaritestistä Venga sai tulokseksi täydet viisi tähteä.

Venga esiteltiin Frankfurtin autonäyttelyssä syyskuussa 2009. Auton akseliväli on kokonaispituuteen nähden erittäin pitkä, millä on pyritty maksimoimaan sisätilojen koko. Takaistuimet voi taittaa suhteessa 60/40, ja ne alas laskettuna takatilan lattiasta tulee täysin tasainen, mikä helpottaa suurten tavaroiden kuljetusta.
vasen|pienoiskuva|Facelift-mallin Kia Venga.
Pariisin autonäyttelyssä lokakuussa 2014 esiteltiin kasvojenkohotuksen kokenut Venga. Ulkonäöllisiä uudistuksia olivat uudempia Kia-malleja vastaava suurempi etusäleikkö, uusi etupuskuri sekä LED-takavalot. Aiempi neliportainen automaattivaihteisto korvattiin uudella kuusiportaisella. 

 Lähteet 

 Aiheesta muualla 

Venga
Luokka:M-segmentin autot
Luokka:2000-vuosikymmenen autot
Luokka:2010-luvun autot